અજબ-ગજબ ડેસ્કઃ ઈંગ્લેન્ડમાં રહેતી એક મહિલા ઈન્ટરનેટ દ્વારા સ્કોટલેન્ડમાં સ્થિત જૂના ફ્લેટની તસવીરો જોઈ રહી હતી. આ દરમિયાન તેણે એ ખાલી ફ્લેટની બારીમાં એવું કંઈક જોયું કે તે ડરી ગઈ. એ મહિલાએ બારીમાં એક ભુતિયા બાળકનો ચહેરો જોયો. તે ડરી એટલા માટે ગઈ કારણ કે, થોડા વર્ષ પહેલા જ્યારે તે ત્યાં રહેતી હતી, તો તેની પુત્રી કાયમ એક બાળકના કિસ્સા સંભળાવતી હતી અને કહેતી હતી કે, તે આપણી સાથે આ જ ફ્લેટમાં રહે છે. જોકે, ત્યારે મહિલાને તેના પર ભરોસો થતો નહોતા, પરંતુ હવે જ્યારે એ બાળકનો ચહેરો દેખાયો તો તે ડરી ગઈ.